Dagtilbuds-, Skole- og Familieudvalget (DSFU) — 2025-04-07

Punkt 1: Godkendelse af dagsorden - ordinært møde DSFU 7.4.25
Sagsnummer: 24/32280
Beslutning: Godkendt. Thomas Sørensen (C) deltager i stedet for Mathilde Jakobsen.

Punkt 2: Orientering om analyse vedr. anbringelser
Sagsnummer: 25/7170
Resumé: Der er udarbejdet en analyse vedr. anbringelsesområdet i Silkeborg Kommune. Analysen vil indgå i det videre arbejde med budgettet for 2026. Analysen konkluderer, at Silkeborg har relativt lave udgifter til børn og unge med særlige behov pr. 7 – 22 årige på trods af, at Silkeborg Kommunes udgifter til anbringelser har været stigende siden 2020. Derudover er der i samme periode kommet flere dyre anbringelser, mens Silkeborg Kommune er lykkedes med at have en forholdsvis høj andel anbringelser i familiepleje.
Indstilling: Børne- og familiechefen indstiller til Økonomi- og Erhvervsudvalget, at analysen tages til efterretning
Beslutning: Analysen er taget til efterretning. Opdateret bilag vedhæftes protokol. Thomas Sørensen (C) deltager i stedet for Mathilde Jakobsen.

Punkt 3: Orientering om status på korrigerende handlinger i Familie og Børnehandicap
Sagsnummer: 25/7323
Resumé: Familie- og børnehandicapområdet har igennem flere år haft merforbrug. Der er derfor iværksat en række indsatser, der skal bringe området tættere på budgetbalance. Det drejer sig om omvendt familiepleje, kontraktforhandler, netværkskonsulent og et vejledende serviceniveau på ni måneders behandlingstid på familiebehandling og ungeindsats.
Indstilling: Børne- og familiechefen indstiller til Dagtilbuds-, Skole- og Familieudvalget, at orienteringen tages til efterretning
Beslutning: Orientering taget til efterretning. Thomas Sørensen (C) deltager i stedet for Mathilde Jakobsen.

Punkt 4: Orientering om elevtalsprognosen 2025
Sagsnummer: 24/35961
Resumé: Koncernøkonomi har i marts 2025, på baggrund af seneste befolkningsprognose, udarbejdet elevtalsprognose for skoleårene 2025/26 – 2037/38. Prognosen er fremsendt til godkendelse af Økonomi- og Erhvervsudvalget på deres møde 1. april 2025.
Indstilling: Skolechefen og økonomichefen indstiller til Dagtilbuds-, Skole- og Familieudvalget, at orienteringen om elevtalsprognosen tages til efterretning
Beslutning: Taget til efterretning. Thomas Sørensen (C) deltager i stedet for Mathilde Jakobsen.

Punkt 5: Orientering om dagtilbudsprognosen 2025
Sagsnummer: 25/6960
Resumé: Dagtilbudsprognosen viser forventet pasningsbehov, kapacitet og difference mellem pasningsbehov og kapacitet på 0-6 års området i prognoseperioden 2025 til 2038. Prognosen danner baggrund for en langsigtet og strategisk drøftelse og planlægning af kommunens dagtilbud og daginstitutioner. Prognosen viser, at det forventede pasningsbehov i Silkeborg Kommune vil stige svagt frem til 2026 og aftage fra 2027 og resten af perioden. Fra 2026 til 2030 forventes pasningsbehovet at falde med 205 børn.
Indstilling: Børne- og Familiechefen og økonomichefen indstiller til Dagtilbuds-, Skole- og Familieudvalget, at orienteringen om dagtilbudsprognosen 2025 tages til efterretning
Beslutning: Taget til efterretning. Thomas Sørensen (C) deltager i stedet for Mathilde Jakobsen.

Punkt 6: Godkendelse af anlægsbevilling til mindre anlægsarbejder, herunder påbud, arbejdsmiljøtiltag mv. på bevilling 41 Skoler
Sagsnummer: 25/5932
Resumé: Byrådet skal beslutte, hvorvidt de kan godkende en anlægsbevilling på 549.000 kr. til en række mindre anlægsopgaver på skoleområdet. I 2025 er der behov for at få løst opgaver, som blandt andet vedrører påbud og arbejdsmiljøtiltag med henblik på at efterkomme lovkrav og imødekomme arbejdsmiljømæssige udfordringer. Der søges om at få frigivet hele puljen ”Mindre anlægsarbejder, herunder påbud, arbejdsmiljøtiltag mv.” på 549.000 kr.
Indstilling: Skolechefen indstiller til byrådet, at der godkendes en anlægsbevilling på 549.000 kr. til mindre anlægsarbejder, herunder påbud, arbejdsmiljøtiltag mv.
Beslutning: Indstillingen anbefales. Thomas Sørensen (C) deltager i stedet for Mathilde Jakobsen.

Punkt 7: Godkendelse af uddelegering af kompetencen til at formulere retningslinjerne for reduceret skema til skolechefen
Sagsnummer: 25/8002
Resumé: Ved Dagtilbuds-, Skole- og Familieudvalgets temadrøftelse 4. februar 2025 blev udvalget orienteret om det nuværende omfang af elever med reduceret skema på skolernes inklusionscentre. Som opfølgning herpå orienteres der i følgende sag om den nuværende praksis i forhold til reduceret skema. Der indstilles samtidig til, at kompetencen til at formulere retningslinjer for dispensation for skoledagens længde fremadrettet gives til skolechefen.
Indstilling: Skolechefen indstiller til Dagtilbuds-, Skole- og Familieudvalget, at orientering om status på omfanget af og nuværende praksis ift. reduceret skema tages til efterretning at forslag om at give skolechefen kompetencen til fremadrettet at formulere retningslinjer vedr. dispensation for skoledagens længde godkendes
Beslutning: Godkendt. Thomas Sørensen (C) deltager i stedet for Mathilde Jakobsen.

Punkt 8: Orientering om skoleindskrivningen til skoleåret 2025-26
Sagsnummer: 25/8211
Resumé: Dagtilbuds-, Skole- og Familieudvalget orienteres om indskrivningen til skoleåret 2025-26.
Indstilling: Skolechefen indstiller til Dagtilbuds-, Skole- og Familieudvalget, at udvalget tager orientering om indskrivning til efterretning
Beslutning: Taget til efterretning. Der dagsordenssættes punkt inden sommerferien 2025 vedr. opdatering af styrelsesvedtægt. Thomas Sørensen (C) deltager i stedet for Mathilde Jakobsen.

Punkt 9: Orientering om faglokaler i forbindelse med folkeskolens kvalitetsprogram
Sagsnummer: 25/9391
Resumé: DSFU har bedt om en orientering om, hvordan Silkeborg Kommune kan leve op til initiativet i folkeskolens kvalitetsprogram omkring investering i bedre faglokaler.
Indstilling: Skolechefen indstiller til Dagtilbuds-, Skole- og Familieudvalget, at orienteringen vedr. investering i bedre faglokaler tages til efterretning
Beslutning: Orientering taget til efterretning. Det oplyses, at midlerne afsat til løft af faglokaler, løft af fysiske rammer m.v. udgør ca. 15. mio. kr./år i 3 år i Silkeborg Kommune. Det kan endvidere oplyses, at miderne i 2025 er udmøntet via bloktilskuddet, mens midlerne endnu ikke er udmøntet for 2026 og 2027. Thomas Sørensen (C) deltager i stedet for Mathilde Jakobsen.

Punkt 10: Orientering om projektet Flere i Fællesskaber
Sagsnummer: 24/10292
Resumé: I 2020 blev Flere i Fællesskaber (FiF) etableret i Silkeborg Kommune som et projekt, der via et tværsektorielt partnerskab har til formål at forebygge og afhjælpe ensomhed særligt blandt unge og ældre borgere. Det brede partnerskab i FIF består af NGO’er, erhvervslivet, foreningslivet og uddannelsesinstitutioner både lokalt og nationalt. Der er for nuværende 36 partnere engageret i FiF. Med FiF er der i de sidste fire år opnået bemærkelsesværdige resultater i arbejdet med at få flere ud af ensomhed og ind i meningsfyldte fællesskaber. Den nuværende projektperiode for FiF udløber maj 2025. Der er i budget 2025 afsat i alt 300.000 kr. årligt til fortsættelsen af FiF.
Indstilling: Børne- og Familiechefen, Beskæftigelseschefen, Socialchefen og Sundheds- og Omsorgschefen indstiller at Dagtilbuds- Skole- og Familieudvalget, Arbejdsmarkedsudvalget, Socialudvalget, Ældreudvalget samt Sundheds- og Nærhedsudvalget tager fordelingen af de budgetterede midler til efterretning.
Beslutning: Taget til efterretning. Thomas Sørensen (C) deltager i stedet for Mathilde Jakobsen. Beslutning Socialudvalget den 02-04-2025 Taget til efterretning. Ej til stede Kern Oddershede (V) i stedet deltog Thomas Tonsberg Schlie (V), Luis Da Silva Martins (B). Beslutning Ældreudvalget den 31-03-2025 Taget til efterretning. Ej til stede Peter Sig Kristensen (Ø) Beslutning Sundheds- og Nærhedsudvalget den 11-03-2025 Taget til efterretning. Ej til stede Mathilde Jakobsen (C)

Punkt 11: Til orientering - ordinært møde DSFU 7.4.25
Sagsnummer: 24/32280
Beslutning: Taget til efterretning. Thomas Sørensen (C) deltager i stedet for Mathilde Jakobsen.

Punkt 12: Underskriftsside - ordinært møde DSFU 7.4.25
Sagsnummer: 24/32280
Beslutning: Thomas Sørensen (C) deltager i stedet for Mathilde Jakobsen.

Punkt 13: Godkendelse af ekstraordinær ekstratildeling
Sagsnummer: 25/9816
Resumé: Dagtilbuds-, Skole- og Familieudvalget træffer endelig beslutning om fordeling af 7 mio. kr. i ekstraordinær tildeling til et antal skoler, som med den almindelige tildelingsmodel modtager færrest midler pr. elev. Midlerne tildeles som ekstraordinær tildeling i 2025 og disponeres lokalt på den enkelte skole.
Indstilling: Koncerndirektør Peter Sinding Poulsen indstiller til Dagtilbuds-, Skole- og Familieudvalget, - at udvalget godkender model for ekstraordinær tildeling til et antal skoler
Beslutning: Et flertal bestående af Søren Thomsen (Ø), Gitte Willumsen (C), Thomas Sørensen (C), Kathrine Frøhlich (SF) godkendte ekstraordinær tildeling efter model 2. Thomas Tonsberg Schlie(V) og Morten Høgh (V) stemte imod. Vi stemmer imod model 2 idet både model 1 og 2 ikke stemmer overens med byrådsbeslutningen, byrådsbeslutningen tildeler midler til de enkelte elever der får mindst pr elev. Det gør også at tildelingen af midler heller ikke bliver videreført i beslutningens intention, som der står sidst i beslutningen: I forbindelse med budget 2026 skal der arbejdes med en permanent løft af minimumsstandarden pr. elev. Så begge modeller strider efter vores mening mod byrådsbeslutningen. Søren Kristensen (Løsgænger) stemte imod med følgende udtalelse: Såfremt der skal tilføres midler til folkeskolerne, bør de fordeles til alle skoler efter tildelingsmodellens principper. Der er vedhæftet et ekstra bilag til protokollen. Thomas Sørensen (C) deltager i stedet for Mathilde Jakobsen.